ब्रश (विद्युत)
विद्युत मशीनों के सन्दर्भ में, ब्रश (brush) या कार्बन ब्रश किसी नरम एवं विद्युतचालक पदार्थ से बना हुआ एक घनाभ के आकार की युक्ति है जो दो विद्युत परिपथों को जोड़ता है जिनमें से एक परिपथ घूर्णनशील है (विद्युत मशीन के रोटर पर) तथा दूसरा परिपथ अचल प्रायः मशीन के स्टेटर पर) स्थित होता है। उदाहरण के लिए यह ब्रश डीसी मोटर, डीसी जनित्र, अल्टरनेटर आदि में प्रयुक्त होता है। ब्रश प्रायः ग्रेफाइट/कार्बन के पाउडर से बनाया जाता है। पाउडर को किसी प्रेस में अत्यधिक दाब पर दबाते हैं। फिर इसकी १२०० डिग्री पर सिन्टरिंग की जाती है। अन्त में इसको ग्राइन्डिंग करके सही आकार में लाया जाता है।